хумор за Църквата
Един свещеник събрал миряните и им казал:
- Църквата спешно се нуждае от ремонт. За целта - трябва по най-бързия начин да съберем десет хиляди лева!
Всички мълчали и гледали гузно в земята. Попът настоял:
- Хайде, де! Никой ли няма да даде и стотинка за Божия храм?
Тогава, местната прости*утка излязла напред. Бръкнала в чантичката си и извадила дебела пачка банкноти. След което, отброила исканата сума и казала:
- Заповядай, отче! Тук са точно десет хиляди лева!
Свещеникът замислено погладил брадата си:
- Дъще моя, много съм раздвоен! Просто - не знам какво да кажа! От една страна - жестът ти е трогателен и великодушен. Но от друга страна, като знам каква професия упражняваш - не мога да приема! Защото, за мен - това са грешни пари!
Настъпило неловко мълчание. След малко, един от мъжете се обадил:
- Защо пък да са грешни тия пари, бе, отче? Та това са си все наши пари!